คัด 15 หุ้นน่าเก็บ หลังราคารูดยาวดัน “ยีลด์” ทะลุ 8%
เปิด 15 หุ้นปันผลน่าเก็บเข้าพอร์ต หลังราคารูดยาวดัน "Dividend Yield" วิ่งทะลุ 8%
20 ก.ค. 2561

ภาวะดัชนีตลาดหุ้นไทยในช่วงปลายเดือนกรกฏาคม 2561 เริ่มฟื้นตัวขึ้นจากแรงซื้อหุ้นกลุ่มธนาคารพาณิชย์ที่ประกาศผลประกอบการไตรมาส 2/61 ส่วนใหญ่ออกมาดีกว่าคาด ขณะที่มีแรงซื้อจากสถาบันในประเทศที่เข้ามาเก็บหุ้นช่วงปลายเดือนกรกฏาคม ส่งผลดัชนีปรับตัวขึ้นแรงอย่างต่อเนื่องมายืนเหนือระดับ 1,650 จุด
โดยในช่วงที่ดัชนีปรับตัวลดลงอย่างหนักในช่วงเดือนมิถุนายน 2561 ส่งผลให้ราคาหุ้นของบริษัทจดทะเบียนในตลาดหุ้น (บจ.) หลายบริษัทฯ ปรับตัวลดลงอย่างมีนัยสำคัญ อย่างไรก็ตาม ราคาหุ้นที่ปรับตัวลดลงจะส่งผลให้ผลตอบแทนจากอัตราส่วนเงินปันผล (Dividend Yield) สูงขึ้น เนื่องจากอัตราส่วนเงินปันผลเป็นการคำนวณผลตอบแทนจากปันผลต่อราคาหุ้นในกระดาน
ดังนั้น เท่ากับว่าการราคาหุ้นที่ปรับตัวลดลงจะส่งผลให้อัตราส่วนเงินปันผลของ บจ.ปรับตัวสูงขึ้น “ข่าวหุ้นธุรกิจออนไลน์” จึงได้ทำการสำรวจข้อมูลของบริษัทจดทะเบียนในตลาดหุ้นที่มีอัตราการจ่ายปันผลในระดับสูงเกินร้อยละ 8 โดยอิงข้อมูลจากการจ่ายปันผลนับตั้งแต่ต้นปี 2561 และเป็นบริษัทจดทะเบียนที่ราคาหุ้นปรับตัวลดลงในระยะเวลา 1 เดือนที่ผ่านมา มานำเสนอเพื่อเป็นทางเลือกในการเข้าลงทุนในหุ้นที่ให้ผลตอบแทนจากปันผลสูง
โดยหุ้นที่ผ่านเกณฑ์ดังกล่าวประกอบด้วย

อันดับที่ 1 บริษัท พรีบิลท์ จำกัด (มหาชน) หรือ PREB ราคาหุ้นในระยะเวลา 1 เดือนปรับตัวลดลง 3.42% ส่งผลให้อัตราเงินปันผลตอบแทน ณ วันที่ 19 ก.ค.2561 ปรับตัวขึ้นมาอยู่ที่ 15.93% จากช่วงปี 2560 อยู่ที่ 8.06%
อันดับที่ 2 บริษัท พฤกษา โฮลดิ้ง จำกัด (มหาชน) หรือ PSH ราคาหุ้นในระยะเวลา 1 เดือนปรับตัวลดลง 8.07% ส่งผลให้อัตราเงินปันผลตอบแทน ณ วันที่ 19 ก.ค.2561 ปรับตัวขึ้นมาอยู่ที่ 10.19% จากช่วงปี 2560 อยู่ที่ 2.61%
อันดับที่ 3 บริษัท โลหะกิจ เม็ททอล จำกัด (มหาชน) หรือ LHK ราคาหุ้นในระยะเวลา 1 เดือนปรับตัวลดลง 8.35% ส่งผลให้อัตราเงินปันผลตอบแทน ณ วันที่ 19 ก.ค.2561 ปรับตัวขึ้นมาอยู่ที่ 9.53% จากช่วงปี 2560 อยู่ที่ 7.56%
อันดับที่ 4 บริษัทจัสมิน อินเตอร์เนชั่นแนล จำกัด (มหาชน) หรือ JAS ราคาหุ้นในระยะเวลา 1 เดือนปรับตัวลดลง 12.07% ส่งผลให้อัตราเงินปันผลตอบแทน ณ วันที่ 19 ก.ค.2561 ปรับตัวขึ้นมาอยู่ที่ 9.38% จากช่วงปี 2560 อยู่ที่ 7.06%
อันดับที่ 5 บริษัท ทิปโก้แอสฟัลท์ จำกัด (มหาชน) หรือ TASCO ราคาหุ้นในระยะเวลา 1 เดือนปรับตัวลดลง 23.16% ส่งผลให้อัตราเงินปันผลตอบแทน ณ วันที่ 19 ก.ค.2561 ปรับตัวขึ้นมาอยู่ที่ 8.79% จากช่วงปี 2560 อยู่ที่ 4.01%
อนึ่ง Dividend Yield เป็นค่าเฉลี่ยของผลตอบแทนปันผล ซึ่งคำนวณจากการจ่ายเงินปันผลในอดีตในรอบ 1 ปีที่ผ่านมาเทียบกับราคาหุ้นในปัจจุบัน ไม่สามารถรับรองได้ว่าการจ่ายเงินปันผลจะเหมือนเดิมในอนาคต
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่า นั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน